אוריאנה 
כאשר שאלה אוריאנה; מתי שוב נפגש בכיכר,; צחקתי, אמרתי - מניאנה,; צחקתי, אמרתי - מחר.; אך עד יום מחר, אוריאנה,; הכל כבר היה כה זר.; חלפה אהבה, אוריאנה,; ברחה מי יודע אנה,; היא שונאת אם אומרים - מחר,; היא רוצה שיאמרו, אוריאנה,; הערב, כרגע, כבר.; כך בלי הרף מאז חיכיתי; ולא פעם, על לב רע ומר,; אמרתי: אפשר שטעיתי,; צריך לתקן זאת מחר.; אך רצו ימים, אוריאנה,; ותור נעורים עבר.; חלפו השנים, אוריאנה,; ברחו מי יודע אנה,; הן שונאות שאומרים - מחר,; הן רוצות שיאמרו, אוריאנה,; הערב, כרגע, כבר.; עוד ניסיתי לצבור בינתיים; נכסים וכבוד והשאר,; אך אלה לא באו עדיין,; כל יום הם הבטיחו ‟ מחר.; כך עפו חיים, אוריאנה,; שטפו כמו חול ניגר.; חלפו החיים, אוריאנה,; ברחו מי יודע אנה,; כי שנאו הם לומר - מחר,; כי רצו הם אותך, אוריאנה,; הערב, כרגע, כבר.; אם יבוא יום אחרון, אוריאנה,; להגיד לי כי סוף, כי נגמר,; אצחק ואומר לו - מניאנה,; אצחק ואומר - בוא מחר.; אך יום אחרון, אוריאנה,; יאמר שכבר אין מחר.; חלף יום מחר, אוריאנה,; ברח מי יודע אנה,; אך אותך הוא תמיד זכר,; כי אותך הוא אהב, אוריאנה,; הערב, כרגע, כבר.; 